1. **Ny lalàna:**
	* **Ny Lalàna ao amin'ny Fitoerana Masina any an-danitra.**
		+ Nahita ny fitoerana masina any an-danitra novohana i Jaona, ka “hita” tao ny fiaran’ny fanekena (Apok. 11:19). Inona no asehon’io fahitana io?
		+ “Voaafina” mandritra ny taona ny fiaran'ny fanekena, ary amin’ny Andro Fanavotana ihany no “ahitana” azy (Lev. 16:2, 12-13). Amin'io andro io no anaovana ny fitsarana, ary foana tanteraka ny fahotana (Lev. 16:30).
		+ Toy ny kopia eto an-tany, dia mirakitra ny didy 10 izay hitsarana antsika ny fiaran'ny fanekena. Ao koa ny rakotra fanaovam-panavotana, izay tandindon’ny famindram-pon’Andriamanitra, dia ny ran’i Jesosy mandrakotra ny fahotantsika (1Pet. 1:18-19; 1Jao. 2:2; Sal. 85:10).
	* **Ny Lalàna mandrakizay.**
		+ Na dia mahazatra aza ankehitriny ny mandre fa nofoanan’i Jesosy teo amin’ny hazo fijaliana ny didy 10, dia tsy izany no fampianaran’ireo mpanavao fivavahana, ary tsy izany koa no ampianarin’ny Baiboly.
		+ Na dia marina aza fa, tsy manan-kery intsony teo amin’ny hazo fijaliana, ireo lalàna sy fombafomba mifandraika amin’ny fitoerana masina eto an-tany, dia tsy izany no nitranga ny amin’ny Lalàna môraly (Efes. 2:15).
		+ Mandrakizay ny Lalàn’Andriamanitra, tsy lany andro, tanteraka, ary mifehy ny fitondran-tenan’ny voary manan-tsaina rehetra noforonin’Andriamanitra (Sal. 19:7; 119:142; Rom. 7:7, 12, 16, 22, 25; 1Jao. 3:4).
		+ Ny tena marina, dia mandrakizay ny Lalàna satria fanehoana ny toetran’Andriamanitra mihitsy (Sal. 89:14; jer. Sal. 119:172b, 142b).
2. **Ny Sabata:**
	* **Ny hevitry ny Sabata.**
		+ Ny didy fahefatra dia mitaky fitandremana ny Sabata noho ny antony roa: satria Andriamanitra no namorona antsika (Eks. 20:8-11); ary satria Izy no nanavotra antsika (Deot. 5:12-15).
		+ Ho antsika, ny Sabata dia fiatoana isan-kerinandro mba hiderana Ilay Mpamorona antsika; hibanjinana ny fitiavany manavotra; ary ahatsiarovana ny teny fikasany fa hiaina miaraka Aminy ao amin’ny Famoronana Vaovao isika. Raha azo tsara izany, dia fitahiana manokana avy amin’Andriamanitsika ho antsika ny Sabata.
		+ Mampahatsiahy antsika an’Andriamanitra izay tia antsika loatra ka tsy nandao antsika na dia nanalavitra Azy aza isika ny Sabata.
		+ Amin’ny fitandremana ny Sabata, dia maneho ny fahatokiantsika amin’Andriamanitra sy ny faniriantsika hanompo Azy irery ihany isika.
	* **Ny Sabata sy ny andro farany.**
		+ Ny Apokalypsy 13 dia maneho ireo fahefana samihafa ampiasain’i Satana hamitahana an’izao tontolo izao hialany amin’Andriamanitra. Misy ifandraisany amin'ny fiankohofana ny zava-drehetra ao amin’io toko io (Apok. 13:4, 8, 12, 15).
		+ Ny iray amin’ireo fahefana voalaza dia maneho mivantana an’ilay tandroka kely ao amin’ny Daniela 7, izay mitady hanova fotoana sy lalàna (Apok. 13:5; Dan. 7:25).
		+ Io fahefana io dia nanafoana ny didy faharoa (fiankohofana amin’ny sary), ary nanova ny fahefatra (fotoana fiankohofana), namindra ny fahamasinan’ny Asabotsy ho amin'ny Alahady.
		+ Amin’ny fotoana farany, dia hoterena hiankohoka amin’ny “sary” izy amin’ny fandrarana tsy hividy na hivarotra [asa voarara amin’ny Sabata] (Apok. 13:14-17). Io “mariky ny bibidia” io no tandindona manambara amintsika ny amin’ireo izay manaiky ny Alahady naorin’ny olombelona ho andro fiankohofana, fa tsy ny Asabotsy naorin’Andriamanitra.
3. **Ny Lalàna, ny Sabata ary ny fiankohofana.**
	* Ny hafatra telo izay toriana mandritra ny andro farany dia mifandray amin’ny fiankohofana, dia amin’ny Sabata sy ny Lalàn’Andriamanitra izany.
		+ Hafatra voalohany (Apoka. 14:6-7): Miomàna ho amin’ny fitsarana (izay ny Lalàna no fenitra), ary miankohofa amin'ny Mpamorona (araka ny ampahatsiahivan’ny Sabata antsika)
		+ Hafatra faharoa (Apok. 14:8): Mialà amin’ireo rafi-pivavahana izay manolotra fiankohofana sandoka amin’Andriamanitra
		+ Hafatra fahatelo (Apok. 14:9-11): Manapaha hevitra ny amin'izay hiankohofana sy ny fomba hiankohofana: Andriamanitra amin'ny fitandremana ny Sabata; na ny fahavalo amin'ny fanekena ny marika
	* Mba ahafahany mitandrina ny didy amin’ireo fotoan-tsarotra ireo dia mila mandray ny finoan’i Jesosy izy ireo: tsy azo hozongozonina; lalina; feno fitokiana; tsy azo resena (Apok. 14:12).